stanford-oval/wikipedia huggingface dataset:
Billy Bletcher
Aiheesta muualla

Kuvia tai muita tiedostoja aiheesta Billy Bletcher Wikimedia Commonsissa
Buddha Air

| Buddha Air |
| --- | --- |
 IATA: U4  –  ICAO: BHA 
Kutsukoodi:  BUDDHA AIR
Solmukohdat:  Tribhuvanin kansainvälinen lentoasema
Kotipaikka:  Kathmandu, Nepal
Yhtiön sivut:  www.buddhaair.com
Buddha Airin ATR 72-500, Tribhuvanin kansainvälisellä lentoasemalla Kathmandussa.
Buddha Air on nepalilainen lentoyhtiö, joka lentää pääosin kotimaan lentoja. Yhtiön kotikenttä on Tribhuvanin kansainväliseltä lentoasema Kathmandussa.
Lentoyhtiön pienkone Beechcraft 1900D syöksyi maahan 25. syyskuuta 2011. Onnettomuudessa kuolivat koneessa olleet 19 ihmistä, joista 16 oli matkustajia.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen verkkosivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kim Chang-son

Kim Chang-son (s. 11. huhtikuuta 1952) on pohjoiskorealainen entinen kestävyysjuoksija. Hän jäi miesten maratonissa kesäolympialaisissa 1972 Münchenissä 37. sijalle ajalla 2:26:45.6 ja kesäolympialaisissa 1976 Montrealissa 44. sijalle ajalla 2:27:38.8. Kimin ennätysaika maratonissa on 2:14:35 (1976).
Enschede

| Enschede |
| --- | --- |
 Ilmakuva Enscheden keskustaan
 lippu:  vaakuna
 Enschede
 Koordinaatit: 52°13′00″N, 06°54′00″E 
Valtio:  Alankomaat
Provinssi:  Overijssel
Kaupunkioikeudet:  1325
Hallinto:  
 – Pormestari:  Onno van Veldhuizen
Pinta-ala:  
 – Kokonaispinta-ala:  142,75 km²
Väkiluku (2016):  158 331
 – Väestötiheys:  1 092 as./km²
 
 www.enschede.nl 
Infobox OKVirheellinen NIMI-arvo: 
Enschede on kaupunki Overijsselin provinssissa Itä-Alankomaissa lähellä Saksan rajaa. Vuonna 2016 kaupungissa oli 158 000 asukasta ja kaupunkialueella (stadsgewest) 309 203.
Enschede sai kaupunkioikeudet 1325. Tulipalo tuhosi kaupungin 7. toukokuuta 1862.
Enscheden kaupungintalo
Kunta koostui vuoteen 1935 ainoastaan Enscheden kaupungista, mutta tuolloin siihen liitettiin ympäröivä Lonnekerin maalaiskunta nopean teollistumisen ja kasvun johdosta.
Kaupunki oli pitkään tekstiiliteollisuuden keskus, mutta 1950- ja 1960-luvuilla mutta valmistus siirtyi halvempiin maihin.
Kaupungissa on Universiteit Twente,  yksi Alankomaiden kolmesta teknillisestä yliopistosta, konservatorio ja taideakatemia. Merkittävin museo on Rijksmuseum Twente.
Kaupungin ehkä tunnetuin urheiluseura on FC Twente. Enschedessä järjestetään vuosittain Enscheden maraton, joka on Alankomaiden vanhin maraton.
Aiheesta muualla

Kuvia tai muita tiedostoja aiheesta Enschede Wikimedia Commonsissa
http://www.enschede.nl/ (hollanniksi)
Kartta Enscheden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Bon kieli

| Bo |
| --- | --- |
Muu nimi:  Aka-bo
Tiedot
Alue:  Andamaanit, Intia
Puhujia:  kuollut kieli
Kielitieteellinen luokitus
Kielikunta:  Andamaanilaiset kielet
Kieliryhmä:  Isojen-Andamaanien kielet
Kielikoodit
ISO 639-3:  akm
 Ohje 
Bon tai aka-bon kieli oli pohjoisiin isojen-andamaanien kieliin kuuluva kieli, jota puhuttiin Intiassa Andamaanien saaristossa Pohjois-Andamanin saarella ja North Reef Islandilla. Andamaanien kielten arvioidaan olleen lähtöisin Afrikasta. Osaa niistä arvioidaan puhutun 70 000 vuoden ajan.
Bon kielen viimeinen puhuja Boa Sr kuoli tammikuussa 2010. Muutamaa kuukautta ennen aka-bon kielen sammumista kuoli viimeinen koran kielen puhuja.
Prime (juoma)

| Prime |
| --- | --- |
 Logo Prime Hydration.svg
 Primen eri makuja.
Tyyppi:  Nesteytysjuoma
Valmistus aloitettu:  2022
Ainekset:  Kookosvesi Elekrolyytit Antioksidantit B-vitamiinit BCAA:ta
Infobox OKNimi-testi OK: 
Prime (tyyliteltynä PRIME) on kahden tubettajan, yhdysvaltalaisen Logan Paulin ja brittiläisen KSI:n kehittämä nesteytysjuoma. Juoma julkaistiin ensimmäisen kerran vuonna 2022, mutta aluksi sitä sai vain rajoitetusti. Myöhemmin sarjaan lisättiin myös energiajuomat. Itä-Suomen yliopiston ravitsemustieteen dosentti Maria Lankinen arvosteli juoman sisältävän aminohappoja ja hiilihydraatteja liian vähän sekä vitamiineja liiallisesti. Hänen mukaansa monet halvemmat nesteytysjuomat toimivat paremmin.
Suosio ja hinta

Juoma nousi maailmalla supersuosioon, kun sitä markkinoitiin muun muassa lyhytvideopalvelu Tiktokissa. Aluksi juoman hinta vaihteli 15–17 euron välillä pullolta, mutta suoran maahantuonnin alettua Suomeen hinta laski. Suomessa juoman ollessa kalleimmillaan, Britanniassa sen hinta oli samoihin aikoihin noin neljä euroa. Suomalainen maahantuoja arveli valmistajan panttaavan tuotetta pitääkseen hinnat keinotekoisesti korkealla.
Billy Byrd

William Lewis ”Billy” Byrd (s. 17. helmikuuta 1920 Williamson County, Tennessee – 7. elokuuta 2001 Nashville, Tennessee) oli yhdysvaltalainen countrymuusikko. Hän tuli tunnetuksi kitaristi Hank Garlandin ystävänä ja muusikkokumppanina (he loivat yhdessä Gibson Byrdland -kitaran. Byrd kärsi koko muusikon uransa aikana alkoholismista ja antoi Byrdlandinsa Garlandille, jotta ei myisi sitä.
Hank Garlandin muistolle omistetussa vuoden 2007 elokuvassa Crazy Byrdiä näytteli Scott Michael Campbell.
Aiheesta muualla

Billy Byrd Allmusic-sivustolla (englanniksi)
Billy Burch

Billy Burch suunnilleen vuonna 1923.
William Burch (20. marraskuuta 1900, Yonkers, New York – 30. joulukuuta 1950) oli yhdysvaltalainen jääkiekkoilija. Hyökkääjänä pelanneen Burchin seuroja olivat National Hockey Leaguen Hamilton Tigers, New York Americans, Chicago Blackhawks ja Boston Bruins. Hänet valittiin kerran NHL:n parhaaksi pelaajaksi.
Burch voitti sekä Hart Trophyn että Lady Byng Memorial Trophyn toisena liigan historiassa, molemmat Frank Nighborin jälkeen. Burch oli viimeinen aktiivipelaaja, joka oli edustanut Hamilton Tigersiä.
Saavutuksia

Hart Memorial Trophy 1925 (paras pelaaja)
Lady Byng Memorial Trophy 1927 (urheilullisuudesta)
Hockey Hall of Fameen 1974
Kai Havertz

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kai Lukas Havertz
Syntymäaika: 11. kesäkuuta 1999 (ikä 25)
Syntymäpaikka: Aachen, Saksa
Pelipaikka: hyökkäävä keskikenttäpelaaja
Pituus: 190 cm
Paino: 83 kg
Seura
Seura: Arsenal
Pelinumero: 29
Junioriseurat
2003–2009: Alemannia Mariadorf
2009–2010: Alemannia Aachen
2010–2016: Bayer Leverkusen
Seurat
| Vuodet | Seura | O | (M) |
| 2016–2020 | Bayer Leverkusen | 118 | (36) |
| 2020–2023 | Chelsea | 91 | (19) |
| 2023– | Arsenal | 37 | (13) |
Maajoukkue
| 2014–2015 | Saksa U16 | 6 | (0) |
| 2015–2016 | Saksa U17 | 16 | (2) |
| 2017–2018 | Saksa U19 | 8 | (7) |
| 2018– | Saksa | 49 | (17) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2024.  Maajoukkueuran tilastot päivitetty 28. kesäkuuta 2024.
Kai Lukas Havertz (s. 11. kesäkuuta 1999 Aachen, Saksa) on saksalainen jalkapalloilija, pelipaikaltaan hyökkääjä. Hän edustaa Valioliigassa pelaavaa Arsenalia ja Saksan jalkapallomaajoukkuetta.
Seurajoukkueura > Bayer Leverkusen

Havertz teki debyyttinsä Bundesliigassa lokakuussa 2016, mikä teki hänestä Bayer Leverkusenin historian nuorimman Bundesliiga-pelaajan. Lisäksi hän on nuorin pelaaja, joka on pelannut 50:ssä Bundesliigan ottelussa. Kaudella 2018–2019 hän oli Bundesliigan maalintekijätilastossa jaetulla kolmannella sijalla tehtyään 34 ottelussaan 17 maalia. Kaudella 2019–2020 hän pelasi 30 bundesliigaottelua ja teki niissä 12 maalia, millä hän oli jälleen joukkueensa paras maalintekijä. Hänet valittiin Bundesliigan kausen joukkueeseen. Saksan cupin loppuottelussa hän teki rangaistuspotkusta joukkueensa toisen maalin mutta voiton vei Bayern München maalein 2–4. Havertz pelasi kaudesta 2016–2017 alkaen Leverkusenin joukkueessa Mestarien liigassa kahdeksan ottelua ja Eurooppa-liigassa 11 ottelua, joissa hän teki seitsemän maalia.
Seurajoukkueura > Chelsea

Havertz siirtyi englantilaisseura Chelseaan syyskuussa 2020. Hän teki ensimmäisessä liigacupin ottelussaan Barnsleya vastaan kolme maalia. Ensimmäisen valioliigamaalinsa hän teki viidennessä liigaottelussaan Southamptonia vastaan lokakuussa 2020. Kauden aikana pelaamissaan 27 liigaottelussa hän teki neljä maalia. Mestarien liigassa hän pelasi 12 ottelua. Hänen kauden ainoa maalinsa oli samalla Chelsean voittoon päättyneen loppuottelun ainoa maali. Tappiollisessa FA Cupin loppuottelussa hän tuli vaihdosta kentälle. Kaudella 2021–2022 hän pelasi 29 valioliigaottelua ja teki kahdeksan maalia. Mestarien liigan yhdeksässä ottelussa hän viimeisteli kolme maalia. Hän oli voittamassa UEFA Super Cupia ja seurajoukkueiden maailmanmestaruutta syksyllä 2021. Kaudella 2022–2023 hän teki pelaamissaan 35 valioliigaottelussa seitsemän maalia. Mestarien liigassa hän pelasi kymmenen ottelua ja teki kaksi maalia.
Seurajoukkueura > Arsenal

Havertz siirtyi Englannin Valioliigan Arsenaliin 70 miljoonan euron siirtosummalla kesällä 2023. Hän pelasi avauskaudellaan 37 liigaottelua, joista 30 avauskokoonpanossa. Hän teki 13 maalia, joista kaksi Chelseaa vastaan huhtikuussa. Lisäksi hän antoi seitsemän maalisyöttöä. Mestarien liigassa hän pelasi kymmenen ottelua ja teki yhden maalin. Hän voitti FA Community Shieldin.
Maajoukkueura

Havertz edusti Saksaa alle 17-vuotiaiden EM-kilpailuissa 2016. Hän pelasi Saksan A-maajoukkueessa ensimmäiset minuuttinsa syyskuussa 2018 ystävyysottelussa Perua vastaan. Ensimmäisen A-maaottelumaalinsa hän teki kuudennessa maaottelussaan Argentiinaa vastaan lokakuussa 2019, toisen kymmenennessä maaottelussaan Sveitsiä vastaan lokakuussa 2020 ja kolmannen MM-karsintaottelussa Islantia vastaan maaliskuussa 2021. Kesällä 2021 pelattujen EM-kilpailujen alkulohkossa hän teki maalin Portugalia ja Unkaria vastaan. Hän pelasi EM-kisoissa 2021 Saksan kaikki neljä ottelua. MM-kilpailuissa 2022 hän pelasi kahdessa ottelussa ja teki kaksi maalia ottelussa Costa Ricaa vastaan. EM-kilpailuissa 2024 hän on pelannut avauskokoonpanossa kaikki kolme alkulohko-ottelua ja tehnyt maalin Skotlantia vastaan. Havertz on pelannut kesäkuun 28. päivään 2024 mennessä 49 A-maaottelua ja tehnyt niissä 17 maalia.
Aiheesta muualla

Profiili Kicker.de-lehden sivustolla
Arsenal – Englannin Valioliiga
2 Saliba
3 Tierney
4 White
5 Partey
6 Gabriel
7 Saka
8 Ødegaard
9 Jesus
10 Sterling
11 Martinelli
12 Timber
15 Kiwior
17 Zintšenko
18 Tomiyasu
19 Trossard
20 Jorginho
22 Raya
23 Merino
29 Havertz
32 Neto
33 Calafiori
41 Rice
Manageri Arteta
Saksan joukkue – Jalkapallon EM-kilpailut 2020
1 Neuer |
2 Rüdiger |
3 Halstenberg |
4 Ginter |
5 Hummels |
6 Kimmich |
7 Havertz |
8 Kroos |
9 Volland |
10 Gnabry |
11 Werner |
12 Leno |
13 Hofmann |
14 Musiala |
15 Süle |
16 Klostermann |
17 Neuhaus |
18 Goretzka |
19 Sané |
20 Gosens |
21 Gündoğan |
22 Trapp |
23 Can |
24 Koch |
25 Müller |
26 Günter |
Valmentaja Löw
Saksan joukkue – Jalkapallon MM-kilpailut 2022
1 Neuer |
2 Rüdiger |
3 Raum |
4 Ginter |
5 Kehrer |
6 Kimmich |
7 Havertz |
8 Goretzka |
9 Füllkrug |
10 Gnabry |
11 Götze |
12 Trapp |
13 Müller |
14 Musiala |
15 Süle |
16 Klostermann |
17 Brandt |
18 Hofmann |
19 Sané |
20 Günter |
21 Gündoğan |
22 ter Stegen |
23 Schlotterbeck |
24 Adeyemi |
25 Bella-Kotchap |
26 Moukoko |
Valmentaja Flick
Saksan joukkue – Jalkapallon EM-kilpailut 2024
1 Neuer |
2 Rüdiger |
3 Raum |
4 Tah |
5 Groß |
6 Kimmich |
7 Havertz |
8 Kroos |
9 Füllkrug |
10 Musiala |
11 Führich |
12 Baumann |
13 Müller |
14 Beier |
15 Schlotterbeck |
16 Anton |
17 Wirtz |
18 Mittelstädt |
19 Sané |
20 Henrichs |
21 Gündoğan |
22 ter Stegen |
23 Andrich |
24 Koch |
25 Can |
26 Undav |
Valmentaja Nagelsmann
Bill Sweatt

| Bill Sweatt |
| --- | --- |

Henkilötiedot
Syntynyt: 21. syyskuuta 1988 (ikä 36) Elburn, IL, Yhdysvallat
Kansalaisuus:   Yhdysvallat
Jääkiekkoilija
Lempinimi:  Billy
Pelipaikka:  vasen laitahyökkääjä
Maila:  vasen
Pituus:  183 cm
Paino:  90 kg
Seura
Seura:  HV71
Sarja:  SHL
Pelinumero:  96
Pelaajaura
Pääsarjaura:  2011–
Aik. seurat:  Manitoba Moose (AHL) Chicago Wolves (AHL) Vancouver Canucks (NHL) Brynäs IF (SHL) Luleå HF (SHL)
NHL-varaus:  38. varaus, 2007 Chicago Blackhawks
William Joseph Sweatt (s. 21. syyskuuta 1988 Elburn, Illinois, Yhdysvallat) on yhdysvaltalainen jääkiekkoilija, joka pelaa SHL-joukkue HV71:ssä. Elite Prospects -sivuston Erik K. Pirin mukaan hänen suurimpiin vahvuuksiinsa kuuluu työteliäisyys, nopeus, puolustaminen ja alivoimapelaaminen.
Ura > Seuraura

Sweatt pelasi Illinoisin paikallisissa juniorisarjoissa, jonka jälkeen OHL-joukkue Mississauga St. Michael's Majors varasi hänet 298. pelaajana kesällä 2004. Sweatt ei kuitenkaan koskaan siirtynyt CHL:ään, vaan hän pelasi vuodet 2004–2006 Yhdysvaltain maajoukkueen kehitysohjelman mukana mm. NAHL-liigaa. Vuodet 2006–2010 Sweatt kävi Colorado Collegea. Hän oli ensimmäisellä kaudellaan 2006–2007 joukkueen kolmanneksi paras pistemies tehoilla 9+17=26. Chicago Blackhawks varasi Sweattin toisella kierroksella 38. pelaajana NHL:n varaustilaisuudessa 2007.
Kaudella 2008–2009 Sweatt oli 12 osumallaan Colorado Collegen toiseksi paras maalintekijä Eric Walskyn kanssa. Kaudella 2009–2010 hän voitti tehoilla 15+18=33 joukkueen sisäisen pistepörssin. Sweatt valittiin molempien, kahden jälkimmäisen yliopistokautensa päätteeksi WCHA:n akateemiseen tähdistökentälliseen. Kesäkuussa 2010 Chicago Blackhawks kauppasi Sweattin pelaajaoikeudet ja Kris Versteegin Toronto Maple Leafsiin vaihdossa Viktor Stålbergiin, Chris DiDomenicoon ja Philippe Paradisiin. Hän ei kuitenkaan tehnyt sopimusta Maple Leafsin kanssa. Oltuaan vain kolme päivää vapaana agenttina Sweatt teki kolmivuotisen tulokassopimuksen Vancouver Canucksin kanssa elokuussa 2010.
Sweatt pelasi tulokassopimuksensa ensimmäisen kauden 2010–2011 Canucksin farmijoukkue Manitoba Moosessa, AHL:ssä, jossa tulokaskausi toi 80 runkosarjaottelussa tehot 19+27=46 ja 14 playoff-ottelussa tehot 1+5=6. Hän oli runkosarjassa Moosen toiseksi paras pistemies ja maalintekijä Sergei Širokovin jälkeen. Kaudeksi 2011–2012 Canucksin farmijoukkueeksi vaihtui Chicago Wolves. Sweatt debytoi kauden aikana myös NHL:ssä, jossa hän sai tililleen kaksi ottelua. Sweatt pelasi ensimmäisen NHL-ottelunsa 8. joulukuuta 2011 Montréal Canadiensia vastaan. Kaudella 2012–2013 hän oli Wolvesin kolmanneksi paras pistemies tehoilla 15+21=36. Sweatt pelasi kauden aikana yhden NHL-ottelun.
Kaudeksi 2013–2014 Sweatt siirtyi vuoden mittaisella sopimuksella Ruotsiin ja SHL-joukkue Brynäs IF:ään. Maaliskuussa 2014 hän teki kaksivuotisen jatkosopimuksen joukkueen kanssa. Kaudella 2014–2015 Sweatt oli tehoilla 19+22=41 Brynäsin paras maalintekijä Anton Rödinin kanssa ja toiseksi paras pistemies Greg Scottin jälkeen. Kaudeksi 2015–2016 hän siirtyi kaksivuotisella sopimuksella Luleå HF:ään. Sweattin kausi jäi kuitenkin vain 24 runkosarja- ja kahden Mestarien liigan ottelun mittaiseksi loukkaantumisten vuoksi. Kaudella 2016–2017 hän jakoi tehoilla 15+7=22 Luulajan sisäisen maalipörssin voiton Petter Emanuelssonin kanssa ja sisäisen pistepörssin toisen sijan Anton Hedmanin kanssa.
Sweatt siirtyi kaudeksi 2017–2018 jatkamaan SHL-uraansa vuoden mittaisella sopimuksella HV71:een.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi 2007 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Ruotsi 2006 | jääkiekko |  |
Miesten rullakiekko
| MM-kilpailut  | MM-kilpailut  | MM-kilpailut  |  |
|  Kultaa | Budapest 2006 | rullakiekko |  |
Sweatt pelasi alle 20-vuotiaiden MM-kilpailuissa vuosina 2007 ja 2008, joista ensimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuonna 2006 voittaen maailmanmestaruuden. Sweatt palkittiin koko turnauksen parhaana hyökkääjänä. Hän pelasi myös World U-17 Hockey Challengessa vuonna 2005.
Muuta

Sweattin isoveli Lee on entinen NHL:ssäkin pelannut puolustaja, joka pelasi Billin joukkuetoverina Canucksin organisaatiossa kaudella 2010–2011.
Bill Sweatt on pelannut myös rullakiekkoa, jonka MM-kilpailuista hänellä on saavutettuna maailmanmestaruus vuodelta 2006.
Billy Bob Thornton

| Billy Bob Thornton |
| --- | --- |
 Thornton vuonna 2017.
Henkilötiedot
Koko nimi:  William Robert Thornton
Syntynyt: 4. elokuuta 1955 (ikä 69) Hot Springs, Arkansas, Yhdysvallat
Näyttelijä
Aktiivisena:  1986–
Aiheesta muualla
billybobthornton.net
IMDb 
Elonet
William Robert ”Billy Bob” Thornton (s. 4. elokuuta 1955 Hot Springs, Arkansas, Yhdysvallat) on yhdysvaltalainen näyttelijä, käsikirjoittaja, ohjaaja, tuottaja ja laulaja.
Thornton aloitti elokuvauransa 1980-luvun lopussa. Hän nousi kuuluisuuteen 1990-luvun puolivälissä elokuvallaan Sling Blade, josta hän voitti parhaan käsikirjoituksen Oscarin. Sling Bladen jälkeen Thornton on tehnyt lukuisia menestyselokuvia, kuten Armageddon, Päävärit, U-käännös helvettiin, Joka leikkiin ryhtyy, Mies joka ei ollut siellä, Bandits – pankkirosvot, Monster’s Ball, Sietämätöntä julmuutta, Rakkautta vain, Paha pukki ja Friday Night Lights.
Vuonna 2014 Thornton näytteli televisiosarjassa Fargo, josta hän sai Emmy-palkinnon parhaasta miespääosasta minisarjassa tai televisioelokuvassa. Hänet palkittiin roolistaan myös parhaan minisarjan tai televisioelokuvan miespääosan Golden Globella.
Thornton on ollut naimisissa viisi kertaa, joista yksi oli kolme vuotta kestänyt avioliitto Angelina Jolien kanssa. Kaikki avioliitot ovat päättyneet eroon. Thorntonilla on neljä biologista ja yksi Jolien kanssa adoptoitu lapsi.
Thornton sai tähden Hollywood Walk of Famelle vuonna 2004.
Thornton on myös perustanut The Boxmasters -nimisen country rock -yhtyeen, jossa hän toimii laulajana. Yhtye on toiminut vuodesta 2007.
Filmografia

| Elokuvat> Vuosi | Elokuvat> Suomenkielinen nimi | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 1989 | Going Overboard | Dave |  |  |
| 1989 | Chopper Chicks in Zombietown | Tommy |  |  |
| 1992 | One False Move | Ray Malcolm |  |  |
| 1993 | Tombstone | Johnny Tyler |  |  |
| 1993 | Bound by Honor | Lightning |  |  |
| 1993 | Vain yksi yö | Day Tripper |  |  |
| 1994 | Vaarallisella alueella | Homer Carlton |  |  |
| 1996 | Sling Blade | Karl Childers |  |  |
| 1996 | Katse – eteenpäin | Marshall |  |  |
| 1997 | The Apostle | Troublemaker |  |  |
| 1997 | U-käännös helvettiin | Darrell |  |  |
| 1997 | Prinsessa Mononoke | Jigo (ääni) |  |  |
| 1998 | Joka leikkiin ryhtyy | Jacob Mitchell |  |  |
| 1998 | Armageddon | Dan Truman, NASA Administrator |  |  |
| 1998 | Homegrown | Jack Marsden |  |  |
| 1998 | Päävärit | Richard Jemmons |  |  |
| 1999 | Riskirajoilla | Russell Bell |  |  |
| 2001 | South of Heaven, West of Hell | Kenraali Smalls |  |  |
| 2001 | Daddy and Them | Claude Montgomery |  |  |
| 2001 | Monster’s Ball | Hank Grotowski |  |  |
| 2001 | Bandits – pankkirosvot | Terry Lee Collins |  |  |
| 2001 | Mies joka ei ollut siellä | Ed Crane |  |  |
| 2002 | Hirveetä herätä Renossa | Lonnie Earl Dodd |  |  |
| 2002 | Rikoksista pahin | Sheriffi Darl Hardwick |  |  |
| 2003 | Paha pukki | Willie |  |  |
| 2003 | Rakkautta vain | The US President |  |  |
| 2003 | Sietämätöntä julmuutta | Howard D. Doyle |  |  |
| 2003 | Levity | Manuel Jordan |  |  |
| 2004 | Friday Night Lights | Coach Gary Gaines |  |  |
| 2004 | The Alamo | Davy Crockett |  |  |
| 2004 | Chrystal | Joe |  |  |
| 2005 | Jäätävää satoa | Vic Cavanaugh |  |  |
| 2005 | Bad News Bears | Morris Buttermaker |  |  |
| 2006 | School for Scoundrels | Dr. P/Dennis Sherman |  |  |
| 2007 | The Astronaut Farmer | Charles Farmer |  |  |
| 2007 | Mr. Woodcock | Mr. Woodcock |  |  |
| 2008 | Eagle Eye | Agent Thomas Morgan |  |  |
| 2009 | The Smell of Success | Patrick |  |  |
| 2010 | Faster | Poliisi |  |  |
| 2011 | Saapasjalkakissa | Jack (ääni) |  |  |
| 2013 | Jayne Mansfield’s Car | Skip Caldwell |  |  |
| 2013 | The Baytown Outlaws | Carlos |  |  |
| 2013 | Parkland | Forrest Sorrels |  |  |
| 2014 | Cut Bank | Stan Steeley |  |  |
| 2014 | The Judge | Dwight Dickham |  |  |
| 2015 | Into the Grizzly Maze | Douglas |  |  |
| 2015 | Entourage | Larsen McCredle |  |  |
| 2015 | Our Brand Is Crisis | Pat Candy |  |  |
| 2016 | Paha pukki 2 | Willie |  |  |
| 2016 | Whiskey Tango Foxtrot | Kenraali Hollanek |  |  |
| 2018 | London Fields | Samson Young |  |  |
| 2018 | A Million Little Pieces | Leonard |  |  |
| 2022 | The Gray Man | Donald Fitzroy |  |  |
| 2023 | Devil's Peak | Charlie |  |  |
Aiheesta muualla

Kuvia tai muita tiedostoja aiheesta Billy Bob Thornton Wikimedia Commonsissa
Billy Bob Thornton Internet Movie Databasessa. (englanniksi)
Billy Bob Thorntonin viralliset sivut (englanniksi)
Billy Bob Thornton NNDB:ssä
Billy Bob Music (Arkistoitu – Internet Archive) (englanniksi)
Euroopan maaseuturahasto

Euroopan maaseuturahasto eli Euroopan maaseudun kehittämisen maatalousrahasto (EAFRD) myöntää varoja maaseudun kehittämiseen. Suomeen myönnettävät varat kulkevat Manner-Suomen maaseudun kehittämisohjelman ja Ahvenanmaan maaseudun kehittämisohjelman kautta. Tukea voi saada maaseudulla toimivien yritysten kehittämiseen ja esimerkiksi ympäristön tilaan, palveluihin ja viihtyisyyteen liittyviin kehittämishankkeisiin. Opastajina rahoituksen haussa toimivat ely-keskukset ja paikalliset Leader-ryhmät.
Bona Kellgren

Bonaparta Moreaua Fredrika Lovisa (Bona) Kellgren (synt. Calonius 1. maaliskuuta 1801 Kuopio – 16. huhtikuuta 1889 Kuopio) oli suomalainen laivanvarustaja. Hän peri miehensä August Kellgrenin laivanvarustamon ja kauppahuoneen Kuopiossa vuonna 1850 ja kehitti sitä yhdeksi suurimmista suomalaisista yrityksistä.
August Kellgren oli aloittanut uransa kehittelemällä mesimarjajalosteita. Hän omisti olutpanimon ja polttimon Kuopiossa, mutta vasta sahatoiminta oli tehnyt hänestä upporikkaan. Hän omisti Atrakosken sahan Nilsiässä sekä viipurilaisen kauppahuoneen, jossa toimi Hackman & Co. liikekumppanina. Miehensä kuoltua Bona Kellgrenistä tuli testamentin mukaisesti Kuopion suurimman kauppahuoneen johtaja.
Laivanvarustaja Bona Kellgrenin rakennuttamat kuunarit Wellamo ja Savon Neito kuljettivat rahtia Viipuriin ja Pietariin sekä myös Saksaan, Italiaan ja Englantiin. Hän oli myös osaomistajana muutamissa laivoissa ja lotjissa ja kuljetutti rahtia muiden omistamissa laivoissa.
Vuonna 1872 Bona Kellgrenin poika, Yhdyspankin Kuopion-konttorin johtaja ja kauppahuoneen toinen johtaja Rurik Kellgren menetti suvun koko omaisuuden pelivelkojen takia. Tytär Fanny Kellgren perusti puolestaan menestyksekkään siemenkaupan konkurssin jälkeen. Bona Kellgren kuoli 88-vuotiaana 1889.
Perhesuhteet

Vanhemmat lääninmaanmittari Israel Calonius ja Lovisa Packman. Puoliso vuodesta 1828 apteekkari, kauppahuoneen omistaja Johan August Kellgren (k. 1850), vanhemmat kauppias J. J. Kellgren ja I. Cloth (Kloth) Strömstad. Lapset Lovisa Josephine Pipping (s. 1829) - puoliso lääketieteen ja kirurgian tohtori, professori Joachim Wilhelm Pipping, Rurik Teodor Kellgren (s. 1831), Sofia Augusta af Frosterus (s. 1832) - puoliso senaattori, hovioikeuden presidentti Johan Carl Emil af Frosterus, Rosalie Nylander (s. 1835) - puoliso lääninlääkäri Edvin Nylander, Sixtus Fridolf Kellgren (s. 1837), Emelia Maria (s.1839), Fanny Charlotta Kellgren (s. 1839), Hermina Natalia (s. 1841), Ernst Alfred Kellgren (s. 1841).